CELEX: E2015J0017
Language: hr
Date: 2016-02-01 00:00:00
Title: Presuda Suda od 1. veljače 2016. u predmetu E-17/15 – Ferskar kjötvörur ehf. protiv države Islanda (Nadležnost – Članak 8. Sporazuma o EGP-u – Uvoz sirovog mesa – Direktiva 89/662/EEZ – Usklađivanje regulatornog režima za veterinarske preglede)

19.1.2017   
            
            
               HR
            
            
               Službeni list Europske unije
            
            
               C 18/25
            
         PRESUDA SUDA
   od 1. veljače 2016.
   u predmetu E-17/15
   Ferskar kjötvörur ehf. protiv države Islanda
   (Nadležnost – Članak 8. Sporazuma o EGP-u – Uvoz sirovog mesa – Direktiva 89/662/EEZ – Usklađivanje regulatornog režima za veterinarske preglede)
   (2017/C 18/09)
   U predmetu E-17/15, Ferskar kjötvörur ehf. protiv države Islanda – ZAHTJEV Sudu u skladu s člankom 34. Sporazuma među državama EFTA-e o osnivanju Nadzornog tijela i Suda koji je podnio Okružni sud u Reykjavíku (Héraðsdómur Reykjavíkur) u pogledu primjenjivosti odredaba Sporazuma o Europskom gospodarskom prostoru na uvoz proizvoda od sirova mesa u Island, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, presudio je 1. veljače 2016. kao u izreci:
   
               1.
            
            
               Područje primjene Sporazuma o EGP-u kako je definirano u njegovu članku 8. ne podrazumijeva da država EGP-a ima ovlast utvrditi pravila o uvozu proizvoda od sirova mesa jer ta ovlast može biti ograničena odredbama iz Priloga Sporazumu o EGP-u.
            
         
               2.
            
            
               Uvođenje pravila kojima se zahtijeva da uvoznik proizvoda od sirova mesa podnese zahtjev za posebnu dozvolu prije uvoza proizvoda te da dostavi potvrdu kojom se potvrđuje da je meso pohranjeno u zamrznutom stanju tijekom određenog razdoblja prije carinjenja nije u skladu s odredbama Direktive 89/662/EEZ.